Diari Oficial de la Generalitat Valenciana


Sumari del DOGV 7494, del 27-03-2015 (2015/2625)

Informació pública de la versió preliminar del projecte de decret del Consell pel qual es declaren com a zones especials de conservació (ZEC) els llocs d'importància comunitària (LIC) serres de Martés i de l'Ave (ES5233011), Muela de Cortes i el Caroig (ES5233040), la vall d'Ayora i la serra del Boquerón (ES5233012), la serra d'Enguera (ES5233045) i serra de Malacara (ES5233044), es modifica l'àmbit territorial de la zona d'especial protecció per a les aus (ZEPA) denominada serra de Martés - Muela de Cortes (ES0000212) i s'aprova la norma de gestió d'estes ZEC i ZEPA, juntament amb el seu pla de participació pública, memòria tècnica i estudi ambiental i territorial estratègic.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7494

Data del DOGV
:   27-03-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/2625


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la versió preliminar del projecte de decret del Consell pel qual es declaren com a zones especials de conservació (ZEC) els llocs d'importància comunitària (LIC) serres de Martés i de l'Ave (ES5233011), Muela de Cortes i el Caroig (ES5233040), la vall d'Ayora i la serra del Boquerón (ES5233012), la serra d'Enguera (ES5233045) i serra de Malacara (ES5233044), es modifica l'àmbit territorial de la zona d'especial protecció per a les aus (ZEPA) denominada serra de Martés - Muela de Cortes (ES0000212) i s'aprova la norma de gestió d'estes ZEC i ZEPA, juntament amb el seu pla de participació pública, memòria tècnica i estudi ambiental i territorial estratègic. [2015/2625]  
En compliment del que disposa la normativa més avall indicada s'exposa al públic la versió preliminar del projecte de decret del Consell pel qual es declaren com a zones especials de conservació (ZEC) els llocs d'importància comunitària (LIC) serres de Martés i de l'Ave (ES5233011), Muela de Cortes i el Caroig (ES5233040), la vall d'Ayora i la serra del Boquerón (ES5233012), la serra d'Enguera (ES5233045) i la serra de Malacara (ES5233044), es modifica l'àmbit territorial de la zona d'especial protecció per a les aus (ZEPA) denominada serra de Martés-Muela de Cortes (ES0000212) i s'aprova la norma de gestió d'estes ZEC i ZEPA, juntament amb el seu pla de participació pública, memòria tècnica i estudi ambiental i territorial estratègic, durant el termini de 45 dies hàbils, a comptar des de l'endemà de la data de publicació d'este anunci en el Diari Oficial de la Comunitat Valenciana, a l'efecte que les persones que es consideren interessades puguen presentar al·legacions i observacions o suggeriments sobre el seu contingut.  
  
Els documents indicats podran examinar-se, en horari de matí de 09.00 a 14.00 hores, de dilluns a divendres, en les dependències de la Conselleria d'Infraestructures, Territori i Medi Ambient, situada en la ciutat administrativa 9 d'Octubre, torre 1, c/ Castán Tobeñas, 77, 46785 València.  
Així mateix podran consultar-se en la pàgina web de la Conselleria d'Infraestructures, Territori i Medi Ambient, a través de l'enllaç: http://www.citma.gva.es/web/espacios-protegidos/participacion-publica/.  
Les al·legacions, suggeriments o observacions han de dirigir-se i remetre's, per a la seua consideració, al Servici de Vida Silvestre de la Direcció General de Medi Natural, situat en la ciutat administrativa 9 d'Octubre, torre 1, carrer de Castán Tobeñas, 77, 46077 València, o en la bústia de consultes i suggeriments de Xarxa Natura 2000, unjvfijxfo0464@efd.qq.  
Tot això en compliment del que establixen els articles 29 ter i 47 quinquies de la Llei 11/1994, de 27 de desembre, d'Espais Naturals Protegits de la Comunitat Valenciana; els articles 16 a 18 de la Llei 27/2006, per la qual es regulen els drets d'accés a la informació, de participació pública i d'accés a la justícia en matèria de medi ambient; els articles 21 a 23 del Decret 97/2010, d'11 de juny, del Consell, pel qual es regula l'exercici del dret d'accés a la informació ambiental i de participació pública en matèria de medi ambient a la Comunitat Valenciana; l'article 53 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, de la Comunitat Valenciana, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
Una vegada finalitzada la fase procedimental d'informació pública, audiència i consultes, s'elaborarà un informe d'al·legacions i suggeriments, en el qual es valoraran detalladament estes. El dit informe d'al·legacions i suggeriments es posarà a disposició del públic en la pàgina web de la Conselleria d'Infraestructures, Territori i Medi Ambient a través de l'enllaç  
http://www.citma.gva.es/web/espacios-protegidos/participacion-publica/.  
  
València, 25 de febrer de 2015.- La directora general de Medi Natural: Salomé Pradas Ten.